K O R R A L D U S

Haapsalu,					                                28. november 2012 nr 687

Projekteerimistingimuste kinnitamine 
(Tallinna mnt 64a, Haapsalu)

Läbi vaadanud AS Reola Gaas poolt Haapsalu Linnavalitsusele esitatud taotluse  projekteerimistingimuste väljastamiseks Haapsalus Tallinna mnt 64a kinnistule vedelgaasi tankimisseade ja mahuti projekteerimiseks ja juhindudes ehitusseaduse § 19 lg 1 p 2, lg 3, Haapsalu Linnavolikogu 26.11.2004 määrusega nr 47 kinnitatud Haapsalu linna ehitusmääruse § 22, § 24, kohaliku omavalitsuse korralduse seaduse § 30 lg 1 p 3, Haapsalu põhimääruse § 35 lg 1 p 3 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Haapsalus Tallinna mnt 64a kinnistule vedelgaasi tankimisseadme ja mahuti  ehitusprojekti projekteerimistingimused nr 29-12 (lisatud).
2.	Korraldus teha teatavaks AS Reola Gaas`i esindajale Jaanus Mumm`ile  (jaanus@reolagaas.ee) korralduse koopia saatmisega e-posti teel.
3.	Korraldus jõustub teatavakstegemisest.

Urmas Sukles   
Linnapea 				Erko Kalev
				Linnasekretär

Lisa 
Haapsalu Linnavalitsuse 
                                                                                   28.11.2012.a. korraldusele nr 687

PROJEKTERIMITINGIMUSED nr 29-12
VEDELGAASI TANKIMISSEDME JA MAHUTI EHITUSPROJEKTI KOOSTAMISEKS HOONESTATUD KINNISTULE.

ASUKOHT    Tallinna mnt 64a, Haapsalu, Läänemaa
KINNISTU     
katastritunnus:                  18301:015:0010
pindala:                             4921m2
omanik:                             AS ALEXELA OIL

1.	projekteerimise lähtematerjal
1.1	Projekti koostamisel lähtuda kehtivatest normidest (EPN), standarditest (EVS) ja Eesti vabariigi õigusaktidest.
1.2	Kehtiv üldplaneering: Haapsalu Linnavolikogu 24.11.2006 otsusega nr 84 kehtestatud „Haapsalu üldplaneering“.
1.3	Kehtiv detailplaneering:    Tallinna mnt 64a detailplaneering kehtestatud Haapsalu Linnavolikogu 28. septembri 2001 otsusega nr 125.
1.4	Katastriüksuse sihtostarve: ärimaa.
1.5	Kinnistu üldplaneeringujärgne juhtfunktsioon: ärimaa.
1.6	Kinnistul paiknevate ehitiste loetelu ehitisregistri andmetel: automaattankla registrikoodiga nr 120243959. 

2.	Linnaehituslikud ja arhitektuursed nõuded projekteerimiseks
2.1	ÜLDIST: vastavalt kehtivale detailplaneeringule on kinnistu põhjapoolsele osale planeeritud tankla ja lõunapoolsele osale kuni kahekorruseline ärihoone. Käesolevate tingimused on aluseks tankimisseadega vedelgaasimahuti projekteerimiseks kinnistule.  
2.2	HOONESTUSALA: vt lisa – detailplaneeringu põhijoonis. Gaasitankimisseade ja mahuti projekteerida detailplaneeringus ettenähtud hoonestusalale. 
2.3	SUURIM LUBATUD EHITUSALUNE PIND: tankla lubatud suurim ehitusalune pind 465m2 (olemasolev ehitusalune pind – 128m2).
2.4	EHITISTE LUBATUD ARV KRUNDIL: 4.
2.5	EHITISTE LUBATUD SUURIM KÕRGUS: projekteeritav tankimisseadega mahuti lubatud kõrgus olemasolevast maapinnast 1,8m.
2.6	KORRUSTE ARV: - 
2.7	KATUSETÜÜP: -
2.8	KATUSEKALLE: - 
2.9	VÄLISVIIMISTLUS: metall. Värvitoonide valik lahendada projektiga. 
2.10	PIIRDED JA VÄRAVAD: kinnistul ei ole piirdeid ega väravat.   
2.11	PARKIMINE: projektis näidata ära kavandatud liiklusskeem, autode parkimine kinnistul (sõidukite järjekordade asetus erinevate tankimiskohtade juures).
2.12	TULEOHUTUS: tagada ehitise vastavus tuleohutusnõuetele.
2.13	KÕRGUSLIK SIDUMINE: +-0.00= (kõrgusmärk) anda projektiga. 
2.14	HEAKORD: lahendada kinnistu heakord (pinnakatted, välisvalgustus jms) ning olmeprügi kogumine. Kui kavandatakse täiendavaid reklaame, kuuluvad need linnavalitsuse kooskõlastamisele. 

3.	Nõutavad kooskõlastused ehitusprojektile enne projekti esitamist ehitus-planeerimisosakonnale ehitusloa saamiseks:
3.1	Riigiasutused: Lääne-Eesti  Päästekeskus;

4.	Insenertehnilised nõuded projekteerimisele
4.1	Kinnistu tehnovõrkude liitumispunktide asukoha muutmisel taotleda võrguvaldajatelt tehnilised tingimused.

5.	Muud nõuded
5.1	Projekt peab vastama ehitusloa saamiseks ehitusprojektile esitatavatele 
nõuetele (MKM 17.09.2010. a määrus nr 67).
5.2	Projekt peab vastama MKM 30.10.2006.a määrusele nr 90 „Vedelgaasi ohutusnõuded“.
5.3	Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest.
5.4	Asendiplaan koostada topo-geodeetilisel alusplaanil (mitte vanem kui kaks aastat) koos tehnovõrkudega mõõtkavas M1:500. Esitada kinnistule projekteeritud ehitise koordinaadid. 
5.5	Projekteeritud rajatiste sidumine anda koordinaatidega L-EST97 koordinaatsüsteemis. Täiendavad sidemed anda joonmõõtudega kas olemasolevatest hoonetest või krundi piiridest.
5.6	Ehitusloa saamiseks esitada Linnavalitsusele kooskõlastustega köidetud eelprojekt projekt 2 eksemplaris. Ehitusloa taotlemiseks minimaalne projekti maht: eelprojekt.
Käesolevad tingimused on kehtivad kahe aasta jooksul alates nende kinnitamisest.

Lisa: detailplaneeringu põhijoonis.